**Ársætlan fyri lærugrein**

**Lærarin, sum undirvísir í lærugreinini, ger ársætlan, sum verður latin leiðslu skúlans fyri 15. sept.**

|  |  |
| --- | --- |
| **Skúlaár** | 2020-2021 |
| **Skúli** | Skúlin við Streymin |
| **Floksheiti** | 5. A |
| **Floksstig** | 5. flokkur |
| **Lærugrein** | Ítróttur |
| **Lærari** | Teitur (ítróttur) og Andrias Lava Olsen (svimjing) |

|  |  |
| --- | --- |
| **Ársætlan fyri lærugrein** | Arbeitt verður fram ímóti førleikamálum til 6. flokk.  Í undirvísingini fari eg at leggja dent á at geva næmingunum so nógvar og góðar ítróttaligar avbjóðingar sum gjørligt á hóskandi støði innan tey seks kjarnuøkini. Umframt at nýta teir møguleikar, ið eru á skúlanum, fari eg eisini at nýta nærumhvørvið hjá skúlanum. Møguleiki er eisini at nýta hølið til styrkivenjing á Eiði.  Endamálini við ítrótti eru:   * at geva næminginum upplivingar og royndir og vekja teirra áhuga fyri kropsligari venjing og menning * at næmingurin ognar sær førleika og vitan, sum ger hann færan fyri at mennast kropslia og sum heild. * at geva næmingunum gleði og hug at íðka ítrótt * at geva næminginum innlit í viðurskifti, ið snúgva seg um heilsu og kropsmentan * at geva næminginum neyðugu førleikarnar at taka ábyrgd av sær sjálvum, umframt at vera partur av einum bindandi felagsskapi.   Undirvísingin er skipa á tann hátt, at tey hava ítrótt aðru hvørja viku og svimjing aðru hvørja viku.  **Mál fyr hvørt einstakt lærugreinaøki:**   * At skapa trivna, álit og samstarv millum næmingarnar og at skapa, stimbra og varðveita áhugan fyri økinum. * Likamlig rørsla, sum verður skipað soleiðis, at øll kunnu vera við og fáa hóskandi avbjóðingar. * At geva næmingunum innlit í og møguleika at royna bóltspøl av ymsum slagi – kend sum ókend. * At menna bóltførleikarnar hjá næmingunum.   Einki ávíst bókligt tilfar enn okkurt hendinga leyst tilfar og avrit av ymsum slag. Annars amboð og útbúnaður, ið er í fimleikahøllini, svimjihøllini, økinum kring skúlan.  Dentur verður eisini lagdur á støðisførleikarnar hjá næmingunum. Støðisførleikarnir eru:   * At virða * At samskifta * At kanna * At skapa   *At virða* snýr seg um, at undirvísingin í ítrótti skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.  *At samskifta* í ítrótti snýr seg um førleikan at bera fram hugsanir sínar munnliga og at samskifta við partafelagar í spølum – stórum sum smáum.  *At kanna* snýr seg í ítrótti um at eggja forvitni næmingsins og stimbra hug og dirvi hansara at taka virknan lut í leiki og spæli.  *At skapa* snýr seg í ítrótti um at gera næmingin tilvitaðan um og líta á egin evni, so hann gerst førur fyri sjálvur at byggja víðari á tað, sum lært er, og at megna at vísa síni evni.  Arbeiðshættir:  Lærarin skipar undirvísingina. Byrjað verður altíð við upphiting. Eftir hetta verður farið til sjálvt spælið ella aktivitetin, sum er á breddanum í ávisa tímanum og arbeitt verður miðvíst gjøgnum alt árið at menna førleikarnar hjá næmingunum innan ávísu økini. Endað verður við stuttari útstrekking. |

|  |  |
| --- | --- |
| **Yvirlit yvir undirvísingar-gongdir** | *Ráðlagdar undirvísingargongdir* |
| **Heiti 1** | Frælsur Ítróttur |
| **Heiti 2** | Fimleikur |
| **Heiti 3** | Rørsla, tónleikur og styrkivenjing |
| **Heiti 4** | Útilív |
| **Heiti 5** | Bóltspøl |
| **Heiti 6** | Svimjing |